Temeljem članka 19. i 20. Pravilnika o općim uvjetima dodjele subvencija/potpora male vrijednosti iz Proračuna Sisačko-moslavačke županije („Službeni glasnik Sisačko-moslavačke županije, broj 1/24 i 3/24) objavljujemo Upute za prijavitelje vezano na objavljeni Javni poziv za podnošenje zahtjeva po Programu „Tradicijski i umjetnički obrti“„ za 2025. godinu

**UPUTE ZA PRIJAVITELJE**

1. **CILJANE SKUPINE KORISNIKA**

Prijavu na Javni poziv za podnošenje zahtjeva po Programu „Tradicijski i umjetnički obrti„ za 2025. godinu mogu podnijeti vlasnici obrta koji pripadaju grupaciji tradicijskih i umjetničkih obrta koji obavljaju djelatnost na tradicijski način uporabom tradicijskih materijala i tehnologija.

1. **KRITERIJI ZA DODJELU POTPORE**

Pristigli zahtjevi provjeravat će se sukladno obrascu za administrativnu provjeru i provjeru prihvatljivosti i u slučaju bilo kojeg odgovora „NE“ biti će odbačeni te se neće uzimati u obzir za dodjelu potpore.

Prihvatljivi zahtjevi će se bodovati temeljem sljedećih kriterija:

|  |  |  |  |  |
| --- | --- | --- | --- | --- |
| KRITERIJI | | | Bodovi | Maksi-malno |
| 1. | Djelatnost | - osnovna / pretežita djelatnost u NKD-u  - sporedna djelatnost | 10  5 | 10 |
| 2. | Kvaliteta projekta | - proizvod: uvodi se nova tehnologija/inovacija, originalni proizvod /suvenir (visoke estetske vrijednosti), pretežiti udio ručnog rada, male serije  - novo zapošljavanje  - priznanja/nagrade  - edukacija | 10  5  3  2 | 20 |
| 3. | Broj zaposlenih | * više od 5 * od 2 do 5 * vlasnik ili do jedan zaposleni | 5  3  2 | 5 |
| 4. | Status obrta | - obrt posjeduje uvjerenje / znak tradicijskog  /umjetničkog obrta  - obrt je u ishođenju uvjerenja / znaka | 3  2 | 3 |
| 5. | Vlasništvo | žene, mladi do 30 g., osobe s invaliditetom, pripadnik romske nacionalne manjine, poduzetnik početnik | 1 – 3 | 3 |
| 6. | Lokacija (stupanj razvijenosti JLPS)  - radionica sa sjedištem na gospodarski manje razvijenom području  - ostala područja  (Odluka o razvrstavanju JLP samouprave prema stupnju razvijenosti, NN br. 132/2017) | | 5  3 | 5 |
| 7. | Sanacija štete uzrokovane potresom | | 10 | 10 |
|  | **NAJVEĆI MOGUĆI BROJ BODOVA** | |  | **56** |
|  | **PRAG PROLAZNOSTI** | |  | **24** |

Svi zahtjevi koji su zadovoljili administrativnu provjeru i provjeru prihvatljivosti bit će bodovani sukladno navedenim kriterijima. Po završetku ovog postupka formira se bodovna lista, a sredstva se odobravaju podnositeljima zahtjeva temeljem formirane bodovne liste, počevši s onima s najvećim brojem bodova do konačne raspodjele ukupnog iznosa proračunskih sredstava namijenjenih ovom Programu.

U slučaju jednakog broja bodova pravo prvenstva ima zahtjev koji je zaprimljen ranije.

1. **MJESTO, NAČIN I ROK ZA DOSTAVU PRIJAVE**

Na prijedlog Upravnog odjela za gospodarstvo, investicije, razvojne projekte i fondove EU (u daljnjem tekstu: Upravni odjel) župan Sisačko – moslavačke županije raspisuje Javni poziv za podnošenje zahtjeva po Programu „Tradicijski i umjetnički obrti“ za 2025. godinu na internetskoj stranici Županije, [www.smz.hr](http://www.smz.hr) , a koji traje 30 dana od dana objave.

Upiti u vezi Javnog poziva mogu se uputiti na e-adresu: [poduzetnistvo@smz.hr](mailto:poduzetnistvo@smz.hr) i gospodarstvo@smz.hr

Zahtjevi i pripadajuća dokumentacija predaju se na jedan od sljedećih načina:

-elektroničkim putem ispunjavanjem obrasca za prijavu (online prijavnice) na internetskoj stranici Sisačko-moslavačke županije

- u zatvorenoj omotnici osobno u pisarnici Sisačko-moslavačke županije i

-poštom na adresu:

Naziv i adresa

podnositelja zahtjeva

SISAČKO-MOSLAVAČKA ŽUPANIJA

UPRAVNI ODJEL ZA GOSPODARSTVO, INVESTICIJE,

RAZVOJNE PROJEKTE I FONDOVE EU

Prijava na Javni poziv po programu

„TRADICIJSKI I UMJETNIČKI OBRTI„ za 2024.g.

44000 Sisak, Ivana Meštrovića 28

1. **POTREBNA DOKUMENTACIJA**

Podnositelji zahtjeva dužni su dostaviti sljedeću dokumentaciju:

1. popunjen obrazac Zahtjeva (TUO/25)
2. presliku izvatka iz obrtnog registra, ne stariji od 30 dana od dana podnošenja zahtjeva u slučaju da nije javno dostupan
3. potvrdu nadležne Porezne uprave o stanju duga, ne stariju od 30 dana od dana podnošenja zahtjeva (za podnositelja zahtjeva odnosno sve pojedinačne vlasnike, partnerska poduzeća i povezana poduzeća s podnositeljem zahtjeva)
4. izjavu o korištenim državnim potporama male vrijednosti za posljednje tri godine (obrazac PMV). Izjavu su obvezni ispuniti i potpisati i podnositelji koji do sada nisu koristili potpore
5. izjavu o korištenim državnim potporama male vrijednosti povezanih osoba (obrazac IPO)
6. skupnu izjavu obrtnika (obrazac SI)
7. izjava o nepostojanju dvostrukog financiranja (obrazac NDF)
8. financijske pokazatelje o poslovnim rezultatima obrta za 2023. i 2024. godinu i svih partnerskih i povezanih poduzeća s podnositeljem zahtjeva, ovisno o pravnom statusu:

- preslika ovjerene (umjesto ovjere se priznaje i potvrda zaprimanja) Prijave poreza na dohodak/dobit s potvrdom Porezne uprave (FINA) o zaprimanju prijave, odnosno bilanca i račun dobiti i gubitka za obrte koji vode dvojno knjigovodstvo, Izvješće o paušalnom dohotku - obrazac PO-SD / potvrda Porezne uprave-primici/izdaci/ stanje na žiro računu s pregledom prometa za 6 mjeseci

1. BON-2 / SOL 2 ne stariji od 30 dana
2. dokaz o IBAN transakcijskom računu (preslika ugovora s bankom ili preslika potpisnog kartona)
3. presliku obrasca JOPPD za prethodni mjesec, u slučaju da je obvezan
4. ponuda / predračun/ račun / troškovnik za nabavu materijala za unutrašnje uređenje

(sve iz tekuće godine) / ugovor za projektne aktivnosti za koje se traže sredstva potpore

1. dokazi o edukaciji, ostvarena priznanja, nagrade i dr.
2. uvjerenje o stjecanju statusa tradicijskog / umjetničkog obrta (ukoliko posjeduje)
3. potvrda Udruženja obrtnika da se radi o specifičnom tradicijskom / umjetničkom obrtu kako je navedeno u točki 4. ovog Projekta, u slučaju da to nije razvidno iz priložene dokumentacije
4. ostalo – promidžbeni materijali (certifikati, fotografije, brošure, cjenik proizvoda i sl.)

Zahtjevi s nepotpunom dokumentacijom ili zahtjevi dostavljeni izvan roka neće se razmatrati.

U slučaju nejasnoća Povjerenstvo može zatražiti dopunu dokumentacije.

Sva dokumentacija koja zahtjeva potpis mora biti ovjerena potpisom vlasnika ili osoba ovlaštenih za zastupanje podnositelja prijave.

1. **POSTUPAK ODOBRAVANJA POTPORE**

Pročelnik Upravnog odjela imenuje Povjerenstvo za administrativnu provjeru zahtjeva po Programu „Tradicijski i umjetnički obrti“ za 2025. godinu. Povjerenstvo obavlja sve administrativne tehničke poslove otvaranja i pregleda pristiglih zahtjeva i o tome čini Zapisnik s podacima o prihvatljivim zahtjevima za daljnje razmatranje i podacima o neprihvatljivim zahtjevima koji se neće dalje razmatrati. Povjerenstvo će obavijestiti pisanim putem podnositelje neprihvatljivih zahtjeva o statusu zahtjeva.

Korisnici sredstava ne mogu ostvariti sredstva u slučaju neispunjenja preuzetih obveza po ranije zaključenim ugovorima sa Županijom i/ili postojanja bilo kakvih dugovanja prema Županiji.

Župan imenuje Povjerenstvo za provedbu Javnog poziva za podnošenje zahtjeva po Programu Tradicijski i umjetnički obrti za 2025. godinu (u daljem tekstu: Povjerenstvo).

Zadaća Povjerenstva je ocjena kvalitete zaprimljenih zahtjeva koji su prihvatljivi nakon administrativne kontrole od strane Povjerenstva za administrativnu provjeru zahtjeva po Programu Tradicijski i umjetnički obrti za 2025. godinu i utvrđivanje prijedloga odluke o dodjeli sredstava s popisom korisnika i iznosima temeljem provedenog postupka bodovanja u skladu s Kriterijima te upućivanje navedenog prijedloga odluke županu na razmatranje i usvajanje.

Prijedlog Odluke o odabiru po Programu sadrži:

– naziv Programa

– naziv Korisnika

– predloženi iznos i namjenu proračunskih sredstava za financiranje.

Župan donosi Odluku o dodijeli sredstava po navedenom Programu na prijedlog Povjerenstva.

Po donošenju Odluke o dodijeli sredstava po navedenom Programu Upravni odjel ima obvezu izvijestiti primatelja potpore o visini i namjeni potpore. Rezultati Javnog poziva objavljuju se na internetskoj stranici Sisačko – moslavačke županije www.smz.hr.

Korisnik bespovratne potpore sa Sisačko-moslavačkom županijom potpisuje Ugovor o dodijeli bespovratnih sredstava kojim se uređuju međusobna prava i obveze.

Temeljem potpisanog Ugovora slijedi isplata bespovratne potpore.

**6. MOGUĆNOST PODNOŠENJA PRIGOVORA**

Prijavitelji čiji zahtjevi nisu zadovoljili uvjete formalne provjere te prijavitelji čiji zahtjevi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se može odnositi isključivo na postupak Javnog poziva.

Prigovor se podnosi elektroničkim putem prosljeđivanjem obrasca za prigovor (online) koji će biti dostupan na internetskoj stranici Sisačko-moslavačke županije. Prigovor se može dostaviti i putem pošte odnosno osobno u pisarnici Županije, a podnosi se u roku od 8 dana od dana primitka predmetne obavijesti.

**7. OBVEZE KORISNIKA POTPORE**

Korisnik potpore može nabaviti robu i/ili usluge kako je naveo u zahtjevu (obrazac - TUO/25).

Korisnik dobivena sredstva potpore treba koristiti namjenski i u ugovorenom roku od 6 mjeseci od dana dobivanja sredstava potpore Županiji dostaviti završno pisano izvješće o financiranju prihvatljivih troškova (obrazac TUO/25/IZV) s dokaznom financijskom dokumentacijom (preslike računa - R1, R2, kupoprodajni ugovor, izvodi s bankovnog žiro računa kojima se dokazuje izvršeno plaćanje i sl.), foto dokumentaciju za predmet potpore i dr.

Na zahtjev Županije korisnik je dužan pružiti na uvid i dodatnu naknadno traženu dokumentaciju i omogućiti uvid na licu mjesta.

Financijski dokumenti kojima se dokazuje namjensko korištenje sredstava moraju biti iz tekuće godine, odnosno iz razdoblja od 6 mjeseci od dana isplaćenih bespovratnih sredstava i odnositi se na troškove iste vrste i namjene kako je navedeno u zahtjevu.

U slučaju da zbog objektivnih razloga korisnik sredstava potpore želi promijeniti namjenu potpore za to treba dobiti prethodnu pismenu suglasnost pročelnika Upravnog odjela.

Nalog za plaćanje, kompenzacija i cesija ne prihvaćaju se kao dokaz o izvršenom plaćanju.

Financijska dokumentacija kojom se dokazuje namjensko korištenje sredstava potpore ne smiju se koristiti za pravdanje drugih potpora koje dodjeljuje Županija i ostali davatelji državnih potpora.

**8. ZAVRŠNE ODREDBE**

Svi osobni podaci navedeni u prijavi i dokumentaciji koristit će se sukladno Općoj uredbi o zaštiti podataka (GDPR) i Zakonu o provedbi Opće uredbe ("Narodne novine", broj 42/18) isključivo u svrhu odobravanja potpore.

Za provedbu i tumačenje ovog Programa nadležan je Upravni odjel za gospodarstvo, investicije, razvojne projekte i fondove EU, Sisačko- moslavačke županije.